open-index/open-wikipedia-markdown huggingface dataset:
Gilė

**Gilė** – stambus sausasis uždarasis vienasėklis 2-5 cm ilgio vaisius su storu kietu apvalkalu. Forma – pailgai kiaušiniška, beveik iki trečdalio apgaubta gvildo.

## Ąžuolų gilės
Giles išaugina ąžuolai po 1−4 ant kotelio. Prinoksta ir krinta rugsėjo-spalio mėn. Nukritusias ant žemės giles išplatina gyvūnai, pvz., kėkštai.

Gilėse yra 40-60 % krakmolo, 7 % cukraus, 5 % riebalų, 4-6,5 % baltymų, 5-8 % rauginių medžiagų.

### Panaudojimas
Iš gilių gaminama gilių kava, vartojama kaip kavos pakaitalas ar tiesiog karštas gėrimas.

Kai kuriose šalyse gilės naudojamos maistui, ypač stingant įprastinių maisto produktų. Sutrintos į miltus naudojamos kepiniams. Kadangi gilėse yra daug krakmolo, Korėjoje iš jų gaminamas valgomas krakmolo gelis, vadinamas *mook*. Iš gilių kartais išgaunamas maistinis aliejus.

Gilių pašaru šeriamos kiaulės, avys, lesinami naminiai paukščiai.

### Gilės kitur
V. Petkevičius yra parašęs knygą vaikams „Gilės nuotykiai Ydų šalyje“, kurioje vienas herojų yra gilė.

## Galerija

Acorn1.jpg
Quercus stellata.jpg
Quercus macrolepis MHNT.BOT.2004.0.80.jpg‎|* Quercus macrolepis *


## Nuorodos
Agurkvaisis

**Agurkvaisis** (; ) – stambus sultingasis vaisius, būdingas moliūginių šeimai. Kai kuriose klasifikacijose laikomas uogų rūšimi.

Agurkvaisis yra parakaprinis daugiasėklis vaisius, susidarantis iš apatinės mezginės, kurią sudarė trys suaugę vaislapėliai. Sandara artimas uogai, tačiau skiriasi didesniu sėklų skaičiumi ir apyvaisio sandara: vidinis sluoksnis būna sultingas, vidurinis - mėsingas, o išorinis - kietas (kai kurių rūšių sumedėja, gali būti irgi mėsingas). 


Vaizdas:Lebensmittel-Galiamelone1-Asio.JPG|Sėjamasis melionas(*Cucumis melo*)
Vaizdas:Komkommer Cucumis sativus 'Melita'.jpg|Paprastasis agurkas(*Cucumis sativus*)
Okna

**Okna** (rus. Окна) – 2002–2005 metais Rusijos TNT televizijos kanalu rodyta Dmitrijaus Nagijevo vedama laida, taip pat rodyta ir Lietuvoje, per LNK ir TV8 televizijas.

Ši skandalinga laida yra išgarsėjusi Rusijoje, taip pat garsi ir Lietuvoje. Laidos metu studijoje nuolat budi du apsaugininkai, nes beveik kiekvienoje laidoje kyla muštynės, o užkulisiuose – milicijos ekipažas. Laidos kūrėjai tvirtina: „Okna” – ne skandalas dėl skandalo, o rūsti gyvenimo mokykla. 2005 m. daug liudininkų patvirtino, kad „Okna“ laidos yra suvaidintos, nes daugybę juose nusifilmavusių žmonių susigundė laidos prodiuserių pažadu parodyti per televiziją.
Baltakaktė amazonė

* Baltakaktė amazonė(*A. a. albifrons*)
* Mažoji baltakaktė amazonė*A. a. saltuensis*
* Sonorinė baltakaktė amazonė *A. a. nana*

**Baltakaktė amazonė** (*Amazona albifrons*) – papūginių (*Psittacidae*) šeimos paukštis.

## Išvaizda
Kūnas iki 26 cm ilgio. Svoris – apie 380 g. Vyrauja žalia spalva, tik kakta ir siauras ruoželis aplink akis balti. Vidinė juostelė aplink akis raudona, primenanti akių rėmelių išvaizdą. Taip pat raudona juosta yra ant sparnų, nusitęsianti nuo sparno sulenkimo iki plasnojamųjų plunksnų. Plasnojamosios plunksnos mėlynos. Pilvelio apačia ir pauodegis su gelsvu atspalviu. Snapas geltonas. Patelių akių rainelė raudonai ruda, patinų – geltona. Patinų plunksnų dangoje nėra raudonos spalvos.

## Paplitimas
Paplitusi Centrinėje Amerikoje – nuo Meksikos šiaurės vakarinės dalies iki Kosta Rikos

## Gyvenimo būdas
Gyvena drėgnuose tropiniuose miškuose ir savanose, kur auga aukšti medžiai.

Dėtyje 2-4 kiaušiniai. Peri 28-30 dienų, lizde jaunikliai išbūna 60-65 dienas, po to dar apie mėnesį juos maitina abu tėvai.

## Laikymas
Ši papūgų rūšis labai mėgiama tarp paukščių augintojų, kadangi yra nedidelė ir lengvai auginama.

## Sistematika
Rūšyje išskiriami 3 porūšiai:
* **Baltakaktė amazonė** (*Amazona albifrons albifrons*) – nominalinis porūšis. Paplitusi Meksikos centriniuose ir vakariniuose rajonuose ir Gvatemalos pietvakarų dalyje.
* **Mažoji baltakaktė amazonė** (*Amazona albifrons nana*) – maženė už tipinę rūšį. Kūnas 24 cm, paplitusi nuo pietų Meksikos iki Kosta Rikos pietvakarinės dalies.
* **Sonorinė baltakaktė amazonė** (*Amazona albifrons saltuensis*) – skirtingai nei nominalinis porūšis, vyrauja žaliai mėlyna spalva. Pakaušis mėlynas. Paplitusi Meksikos šiaurės vakarinėje dalyje (Durange ir Sonore).

## Šaltiniai
Mėlynkaktė amazonė

**Mėlynkaktė amazonė** (*Amazona aestiva*) – papūginių (*Psittacidae*) šeimos paukštis.

## Išvaizda
Kūnas 35-41,5 cm, sparnai – 20,5-22,5 cm, uodega – 13 cm ilgio. Plunksnos žalios, viršutinėje dalyje su tamsiu kanteliu. Kakta mėlyna, viršugalvis, vokai ir gerklė geltoni. Snapas juodas. Sparnų išlinkimas raudonas, ant sparnų yra blizgantys ploteliai. Akių rainelė tamsiai ruda arba raudonai ruda.

## Paplitimas
Paplitusi Amazonijos miškuose (Brazilija, Bolivija, Paragvajus, Argentina).

## Gyvenimo būdas
Lizdą krauna medžių uoksuose. Dėtyje 2-4 balti kiaušiniai. Peri tik patelė 29-30 dienų. Jaunikliai lizdą palieka po dviejų mėnesių, bet tėvai jais rūpinasi dar du mėnesius.

Ši rūšis nemažai išnaikinama dėl žalos vaismedžiams ir vaiskrūmiams (nulesa vaisius), taip pat dėl mėsos.

Pirmą kartą aprašyta 1800 m.

## Laikymas
Noriai laikoma narveliuose kaip „kalbančioji papūga". Blogai prižiūrimos ir apmokytos papūgos skleidžia nemalonius garsus. Labai lengvai prijaukinami jaunikliai. Sugeba atskirti savo šeimininką nuo kitų žmonių. Gerai prižiūrimos gali išgyventi iki 80 metų.

## Sistematika
Yra vienas porūšis – **geltonpetė mėlynkaktė amazonė** (Amazona aestiva xanthopteryx).
.
Foxtrot klasės povandeninis laivas

**Foxtrot klasės povandeninis laivas** – elektro - dyzelinis povandeninis laivas, pastatytas Sovietų Sąjungoje. „Foxtrot“ – tai NATO kodinis pavadinimas.

Viso pastatyta 74 Foxtrot klasės povandeniniai laivai.
Kareem Abdul-Jabbar

**Karimas Abdul Džabaras** (*Kareem Abdul-Jabbar*, gimė kaip **Ferdinand Lewis Alcindor, Jr.** g. 1947 m. balandžio 16 d.) – buvęs profesionalus JAV krepšininkas.

Sporto karjeros pradžioje buvo žinomas Liu Alsindoras (*Lew Alcindor*) vardu, bet priėmęs islamo tikėjimą pasikeitė savo pavardę. 1996 m. Abdul-Jabbar buvo įtrauktas NBA 50-mečio Visų laikų komandą. Jis išgarsėjo *[[Kablys (krepšinis)|skyhook]]* metimu, kurį varžovams neįmanoma buvo blokuoti.

Jis laikomas vienu geriausiu centrų krepšinio istorijoje. Studentaudamas atstovavo UCLA nuo 1965 iki 1969. Vėliau rungtyniavo NBA gindamas Milvokio „Bucks“ (1969–75) ir Los Andželo „Lakers“ (1975–89) klubų spalvas ir surinko 38 387 taškų. Šis jo rekordas laikėsi iki 2023 m. vasario 8 d., kai jį pagerino Lebronas Džeimsas.

Per savo karjerą net šešis kartus tapo NBA naudingiausiu žaidėju, taip pat šešis kartus laimėjo NBA žiedus. Net trys sezonai iš keturių studentų lygoje NCAA jam buvo čempioniški. Po 20-ies sezonų Abdul Džabaras paliko krepšinį 1989 metais.

## Pasiekimai
* 1970 metais išrinktas NBA metų naujoku
* 1971, 1985 metais NBA finalo serijos naudingiausias žaidėjas
* 1971, 1972, 1974, 1976, 1977, 1980 išrinktas NBA naudingiausiu žaidėju
* 1970–1977, 1979–1989 dalyvavo NBA Visų žvaigždžių rungtynėse

## Šaltiniai

## Nuorodos
* NBA statistika 
* Biografija NBA.com
Sparnavaisis

**Sparnavaisis** – sausasis uždarasis vienasėklis vaisius. Panašus į lukštavaisį, tik turi dar ir sparnelius, kurie, vėjo pagalba, padeda vaisiams išplisti. Netvirtas apvalkalas leidžia lengvai išlukštenti sėklas.

Sparnavaisius užaugina: klevas, uosis, guoba, vinkšna, kai kurie rūtinių, alyvmedinių šeimos augalai.
Indonezijos vyrų futbolo rinktinė

**Indonezijos vyrų futbolo rinktinė** (iki 1945 m. **Nyderlandų Rytų Indijos rinktinė**) – Indonezijos respublikai atstovaujanti futbolo komanda, kontroliuojama Indonezijos futbolo asociacijos. Nepaisant to, kad Indonezija viena iš gausiausiai gyvenamų pasaulio šalių, Indonezijos rinktinė nėra tarp pajėgiausių Azijos komandų.

Rinktinė dalyvavo pasaulio čempionate vienintelį kartą (1938 m., kaip Nyderlandų kolonija Nyderlandų Ost Indija). Azijos čempionate dalyvavo 4 kartus. 2007 m. liepą Indonezija drauge su Tailandu, Malaizija ir Vietnamu surengė 2007 m. Azijos Taurės čempionatą.

## Dalyvavimas čempionatuose

### Pasaulio čempionatas
* 1930–1934 – 
* 1938 – I etapas (kaip Nyderlandų Rytų Indija)
* 1950 – 
* 1954 – 
* 1958 – 
* 1962 – 
* 1966 – 
* 1970 – 
* 1974 – 2014 – 
* 2018 – 
* 2022 – 

### Azijos taurė
* 1956–1964 – 
* 1968–1992 – 
* 1996 – I etapas
* 2000 – I etapas
* 2004 – I etapas
* 2007 – I etapas
* 2011 – 
* 2015 – 
* 2019 – 
* 2023 – aštuntfinalis

### Pietryčių Azijos (ASEAN) čempionatas
* 2 vieta – 2000, 2002, 2004, 2010, 2016, 2020 m.
* 3 vieta/pusfinalis – 1998, 2008, 2022 m.

## Žymesni žaidėjai
* Bambang Pamungkas (1999–2012)
* Abdul Kadir (1967–1979)
* Soetjipto Soentoro (1965–1970)

## Treneriai


*  Jan Mastenbroek (1934–1938)
*  Choo Seng Quee &  Tony Wen (1951–1953)
*  Antun Pogačnik (1954–1963)
*  Ernest Alberth Mangindaan (1966–1970)
*  Endang Witarsa (1970)
*  Djamiat Dalhar (1970–1972)
*  Suwardi Arland (1972–1974)
*  Aang Witarsa (1974–1975)
*  Wiel Coerver (1975–1976)
*  Suwardi Arland (1976–1978)
*  Frans van Balkom (1978–1979)
*  Marek Janota (1979–1980)
*  Bernd Fischer (1980–1981)
*  Harry Tjong (1981–1982)
*  Sinyo Aliandoe (1982–1983)
*  Muhammad Basri, Iswadi Idris, & Abdul Kadir (1983–1984)
*  Bertje Matulapelwa (1985–1987)
*  Anatoli Polosin (1987–1991)
*  Ivan Toplak (1991–1993)
*  Romano Mattè (1993–1996)
*  *[[Andi M. Teguh]]* (1996)
*  Danurwindo (1996)
*  Henk Wullems (1996–1997)
*  Rusdy Bahalwan (1998)
*  Bernhard Schumm (1999)
*  Nandar Iskandar (1999–2000)
*  Benny Dollo (2000–2001)
*  Ivan Kolev (2002–2004)
*  Peter Withe (2004–2007)
*  *[[Bambang Nurdiansyah]]* (2005)
*  Ivan Kolev (2007)
*  Benny Dollo (2008–2010)
*  Alfred Riedl (2010–2011)
*  Wim Rijsbergen (2011–2012)
*  *[[Aji Santoso]]* (2012)
*  Nil Maizar (2012–2013)
*  Luis Manuel Blanco (2013)
*  *[[Rahmad Darmawan]]* (2013)
*  Jacksen F. Tiago (2013)
*  Alfred Riedl (2013–2014)
*  *[[Benny Dollo]]* (2015)
*  *[[Pieter Huistra]]* (2015)
*  Alfred Riedl (2016)
*  Luis Milla (2017–2018)
*  *[[Danurwindo]]* (2018)
*  *[[Bima Sakti]]* (2018)
*  Simon McMenemy (2019)
*  *[[Yeyen Tumena]]* (2019)
*  Shin Tae-yong (2020–2025)
*  Patrick Kluivert (2025–)



## Šaltiniai
Gigantinis skujuotis

* *Manis gigantea* Illiger, 1815
* *Manis wagneri* Fitzinger, 1872
* *Pholidotus africanus* Gray, 1865

**Gigantinis skujuotis** (*Smutsia gigantea*) – skujuotinių (*Pholidota*) būrio, skujuočių (*Manidae*) šeimos, afrikinių žeminių skujuočių (*Smutsia*) genties žinduolių rūšis.

Gyvena vakarų Užsachario ir Centrinėje Afrikoje iki Ugandos, vakarų Kenijos ir vakarų Tanzanijos. Jų biotopas – savanos, lietaus ir kiti miškai.

Tai stambiausia skujuočių (*Manidae*) šeimos rūšis. Patinai stambesni už pateles: patinai apie 140 cm (iki, patelės apie 125 cm ilgio. Svoris 30–35 kg. Kaip ir visų skujuočių kūną dengia vienas ant kito užeinantys keratininiai dideli, rudi arba rusvai rudi žvynai.

Minta daugiausiai skruzdėlėmis ir termitais.

Nelaisvėje išgyvena iki 20 metų.

## Šaltiniai

## Nuorodos
* youtube.com / Eye of the Pangolin. Official Film. The search for an animal on the edge. | Pangolin. Africa, 2019-05-18
Vandens imlumas

**Vandens imlumas** – uolienos savybė sugerti ir išlaikyti savyje tam tikrą vandens kiekį. Pagal vandens imlumo dydį visos uolienos skirstomos į:
* labai imlias (durpės, molis, ypač montmorilonitinis priemolis);
* mažai imlias (purus smiltainis, kreida, klintis ir kiti);
* neimlias (žvirgždas, gargždas, smėlis, kietos ir puskietės uolienos).
Pagal tai, kokios rūšies vanduo randamas uolienose, vandens imlumas skiriamas į:
* hidroskopinį;
* molekulinį arba plėvalinį;
* kapiliarinį;
* soties arba pilną.
*Hidroskopinis vandens imlumas* – sausos uolienos savybė sugerti vandens molekules iš oro arba vandens garus. Didžiausias vandens imlumas – tai vandens garų kiekis, kurį gali sugerti sausa uoliena, kai oro santykinis drėgnumas lygus 94 %. Tos pačios granulometrinės sudėties uolienos didžiausias higroskopinis imlumas bus pastovus dydis.
*Molekulinis vandens imlumas* – tai uolienoje esantis vandens kiekis, kurį išlaiko aplink grūdelius molekulinės traukos jėgos. Didžiausias vandens imlumas – uolienoje esantis didžiausias vandens kiekis, kurį išlaiko molekulinės traukos jėgos. Ši būsena atitinka maksimalų plėvelės storį. Didžiausias molekulinis vandens imlumas priklauso nuo grūdelių dydžio, vienetinio jų paviršiaus ploto bei litologinės sudėties.
*Kapiliarinis vandens imlumas* – tai kapiliarinių jėgų išlaikomas uolienoje vandens kiekis.
Francesco Toldo

**Frančeskas Toldo** (*Francesco Toldo*; g. 1971 m. gruodžio 2 d.) – karjerą baigęs Italijos futbolo vartininkas, žaidęs Internazionale klube.

1997–2004 m. atstovavo nacionalinei Italijos rinktinei. Su ja dalyvavo 2000 m. Europos futbolo čempionate (kaip pagrindinis vartininkas), 1996 ir 2004 m. Europos čempionatuose, 1998 ir 2002 m. pasaulio čempionatuose (kaip atsarginis vartininkas).

Po 2009–2010 sezono paskelbė baigiantis futbolininko karjerą.

## Dalyvavimas čempionatuose

|}

## Išnašos

## Nuorodos
*
Iván Córdoba

**Ivanas Kordoba** (g. 1976 m. rugpjūčio 11 d.) – buvęs Kolumbijos futbolininkas, gynėjas.

## Karjera

Rungtyniavo „Internazionale“ klube ir kituose Kolumbijos ir Argentinos klubuose.

Iván Córdoba su Kolumbijos rinktine dalyvavo 2001 m. Copa América turnyre ir 1998 m. pasaulio čempionate.

## Dalyvavimas čempionatuose

|}

## Laimėjimai
;Internazionale
* Serie A: 2005–06, 2006–07, 2007–08, 2008–09, 2009–10 m.
* Coppa Italia: 2004–05, 2005–06, 2009–10, 2010–11 m.
* Supercoppa Italiana: 2005, 2006, 2008, 2010 m.
* UEFA Čempionų lyga: 2009–10 m.
* FIFA pasaulio klubų taurė: 2010 m.

;Kolumbija
* Copa América: 2001

## Išnašos

## Nuorodos
*
FK Kareda

:: *Iki 2000 m. klubas veikė Šiauliuose, po to perkeltas į Kauną ir žinomas kaip Kauno „Kareda“ ([[Kareda Kaunas]]) komanda.*

**Šiaulių futbolo klubas „Kareda“** – buvęs Lietuvos futbolo klubas, iki 2000 m. veikęs Šiauliuose, o vėliau parduotas, bei perkeltas į Kauną, kur 2003 m. buvo išformuotas ir likviduotas.

## Istorija
### [[1990]]–[[1995]]

Atkūrus Lietuvos nepriklausomybę 1990 m. vėl radosi „Sakalas“, kuris 1990 m. žaidė Baltijos lygoje, o nuo 1991 m. Aukščiausioje šalies lygoje. Penkis sezonus žaidė aukščiausioje šalies lygoje, bet ypatingais pasiekimais negalėjo pasigirti. O 1995 m. klubas susirado naujus investuotojus.

### [[1995]]–[[1999]]

1995 m. Šiauliuose įvyko rebrendingas. Vietoje „Sakalo“ radosi Šiaulių „Kareda–Sakalas“. Šio projekto rėmėjai buvo siejami su nusikalstamu pasauliu. Autoritetai negailėjo pinigų futbolui ir siekė ambicingų tikslų. Naujadaras dalyvavo A lyga pirmenybėse. Kai kurie buvę „Sakalo“ žaidėjai iš perėjo į naujai suburtą FK „Kareda–Sakalas“. Kai kurie šaltiniai teigia, kad „Sakalas“ tik pakeitė savininkus ir pavadinimą, o kai kurie naujadarą įvardina kaip naują projektą ir 1995 m. data traktuojama, kaip **FK Sakalas** žlugimo metai. „Sakalo“ tapatybė galutinai sunaikinta, kai FK „Kareda–Sakalas“, 1996 m. tapo tiesiog FK „Kareda“ (atsižvelgiant į tuometinių rėmėjų norus). Klubas tuo metu buvo vienas iš lyderių. 1997 ir 1998 m. tapo sezonuose šalies čempionais, o LFF taurės finale siekdavo iškovoti taurę. Ją iškovojo 1996 ir 1999 m. Dėl komandos rėmėjų klubas buvo žinomas kaip „Kareda“. Kai rėmimas nutrūko, klubas pateko į finansinę duobę. Buvo nuspręsta jį parduoti.

### [[2000]]

Prieš 2000 m. sezoną klubas buvo parduotas ir persikėlė į Kauną. (Žiūrėti Kareda Kaunas.) Klubo savininkas Vladimiras Romanovas 2003 m. nusprendė komandą išformuoti, o klubas likviduotas. 

### Apranga

Ekipa žaidė juodos ir geltonos spalvų aprangomis 1997/1998 m. sezone.
* Namuose žaidžia žaliais marškinėliais, juodais šortais ir baltomis kojinėmis.

## Pasiekimai

## Sezonai
### 1990–2000 m.

|}

## Treneriai
* Algimantas Liubinskas, 1996–1997
* Šenderis Giršovičius, 1997–1998, 1999
* Aleksandr Piskarev, 1999 m.
* Valdemaras Martinkėnas, 1999 m. ruduo

## Žymūs žaidėjai

* Stasys Paberžis
* Igoris Pankratjevas, 1994
* Remigijus Pocius, 1992, 1995
* Igoris Stukalinas, 1995
* Igoris Kirilovas, 1995
* Vidas Dančenka, 1997
* Artūras Fomenka, 1996, 1999
* Tadas Gražiūnas, 1998
* Tomas Kančelskis, 1995, 1997, 1999
* Darius Maciulevičius, 1999
* Darius Magdišauskas, 1991
* Saulius Mikalajūnas, 1996–1997
* Irmantas Stumbrys, 1995–1996
* Tomas Žiukas, 1995–1997
* Žilvinas Žudys, 1996
* Egidijus Žukauskas, 1997
* Audrius Žuta, 1996-1998
* Vaidotas Žutautas 1995–1997, 1999
* Rimantas Žvingilas, 1995–1996


## Dubleriai

|}

## Šaltiniai

## Nuorodos

* RSSSF duomenų bazė
: List of Champions
: Lithuania - List of Cup Finals
Čala

**Čala** () arba **Kosta** (*Costa*) – vienas iš 8 Peru gamtinių regionų. Yra šalies vakaruose, palei Ramųjį vandenyną, į rytus tęsiasi iki kol pasiekia 500 m aukštį.

Vyrauja aridinės sritys, veikiamos šaltosios Peru srovės. Oazės susidariusios iš kalnų atitekančių upių slėniuose. Slėniuose auga *prosopis pallida, parkinsonia aculeata, rhizophora mangle, arundo donax, gynerium sagittatum* medžiai ir krūmai. Aukštumose būdingi *hymenocallis*, laukiniai pomidorai, peruvinė papaja, tara.

Čaloje įsikūrę svarbiausi šalies miestai ir žvejybiniai uostai (Kaljao, Paita, Sečura, Čimbotė, Parakasas). Slėniuose intensyvi žemdirbystė (ryžiai, medvilnė, cukranendrės, alyvmedžiai, vynuogės). Pajūrio kurortai.
Vandenvietė

**Vandenvietė** – teritorija, kurioje imamas vandentiekos reikalams tinkamas vanduo. Joje, be vandens imtuvų, būna vandens gerinimo ir dezinfekavimo įrenginių, rezervuarų vandens atsargoms laikyti, siurblinė. Didelių miestų vandentiekiuose būna po kelias vandenvietes. Apie vandenvietę būna išskiriama iki trijų sanitarinės apsaugos zonų: I arba griežto režimo, II arba mikrobiologinės taršos, III arba cheminės taršos.

## Išnašos
Kampinasas

**Kampinasas** () – miestas Brazilijos pietryčiuose, San Paulo valstijoje, 96 km į šiaurės vakarus nuo San Paulo. Trečias pagal dydį valstijos miestas ir vienas didesnių šalyje. Tarptautinis oro uostas. Išvystyta mašinų, metalurgijos, chemijos, tekstilės pramonė. Prekybinis centras (kava, kakava, citrinos, cukrus, medvilnė). Veikia du universitetai (Unicamp ir katalikų universitetas), Šv. mergelės Marijos katedra, žemės ūkio tyrimų institutas, 10 muziejų, teatrai, meno galerijos. Simfoninis orkestras.

## Istorija
Pavadinimas portugalų kalba reiškia 'laukai, pievos'.

Miestą 1774 m. liepos 14 d. įkūrė Baretas Lemė kaip bandeirantų postą. Vėliau ėmė augti plėtojant žemės ūkį. Miesto teisės nuo 1797 m.

## Šaltiniai
Teminko skujuotis

* *Manis temminckii* Smuts, 1832

**Teminko skujuotis** (*Smutsia temminckii*) – skujuotinių (*Pholidota*) būrio, skujuočių (*Manidae*) šeimos, afrikinių žeminių skujuočių (*Smutsia*) genties žinduolių rūšis.

## Geografija
Paplitęs į pietus nuo Sacharos, ypač Rytų ir Pietryčių Afrikoje.

Gyvena vidutiniškai ar tankiai apaugusiose krūmynais savanose, kur per metus vidutiniškai iškrenta 250–1400 mm lietaus. Taip pat aptinkami pievų salpose, uolėtose, akmeningose nuokalnėse, sausose, smėlingose aukštumose iki 1700 m aukštyje, bet vengia atvirų miškų arba dykumų. Laikosi ir gyvulių fermose, kur jiems negresia pavojus, bet visiškai neaptinkami augalininkystės ūkiuose.

## Biologija
Kaip ir visų skujuočių, kūną dengia vienas ant kito užeinantys keratininiai dideli žvynai. Kūnas 30–67 cm, uodega 37–59 cm ilgio. Šiaurės vakarų Zimbabvės populiacijos bendras kūno ilgis įskaičiuojant uodegą – 59-140 cm. Svoris – 3-17 kg, retais atvejai svoris siekia ir virš 20 kg.

Nėštumas trunka 120 dienų. Gimdo 2 jauniklius.

Įprasta mirmekofagija, tai yra, ši rūšis išimtinai minta tik skruzdėlėmis ir termitais.

## Pavojus
Kaip ir visų skujuočių, jų mėsa yra valgoma, o jų keratininiai žvynai ir kitos kūno dalys naudojami liaudies medicinoje. Vietiniai gyventojai įsitikinę, kad degindami jų žvynus atbaido liūtus. Jų žvynai nelegaliai eksportuojami į Kiniją.

## Šaltiniai

## Nuorodos
* youtube.com / Teminko skujuotis, 2017-01-17

## Galerija


Vaizdas:Steppenschuppentier2.jpg|Teminko skujuotis
Vaizdas:Steppenschuppentier1a.jpg|Teminko skujuotis gynybos pozoje
Vaizdas:The_Children's_Museum_of_Indianapolis_-_ground_pangolin_-_detail2.jpg|Teminko skujuočio keratininiai žvynai
Vaizdas:The_Children's_Museum_of_Indianapolis_-_ground_pangolin_-_detail1.jpg|Kojų nagai
Vaizdas:Manis_temmincki_03_MWNH_719.JPG|Teminko skujuočio kaukolė
Linas (popiežius)

**Šventas Linas** (, m. 79 m. rugsėjo 23 d.) – antrasis Romos katalikų bažnyčios popiežius (apie 67-79 m.).
Pagal Ireniejų, Jeronimą, Euzebijų, Joną Auksaburnį, *Liberijaus katalogus* ir *Liber Pontificalis*, Linas buvo antrasis Romos vyskupas, šventojo Petro įpėdinis ir šventojo Anakleto pirmtakas. Irenejus tapatina jį su Linu, paminėtu Antrajame laiške Timotiejui (2 Tim 4:21), nors tai nėra patvirtinta. *Liberijaus katalogai* ir *Liber Pontificalis* nurodo, kad jis buvo popiežiumi 67–78 m., valdant Neronui, Jeronimas datuoja 67–78 m., o Euzebijus teigia, kad jo buvimas popiežiumi baigėsi antrais Tito valdymo metais (80 m.)

Kiti šaltiniai nesutinka, kad šventasis Linas yra Petro įpėdinis. Tertulianas rašo, kad šventojo Petro įpėdinis buvo Klemensas I. *Apaštalų konstitucijos* (dar vadinamos *Didache*) teigia, kad Linas buvo pirmasis Romos vyskupas, į šį rangą įšventintas Pauliaus, po jo buvo Klemensas I, įšventintas apaštalo Petro.

Pagal *Liber Pontificalis*, Linas buvo italas iš Toskanos, jo tėvo vardas buvo Herkulanas. Didachėje rašoma, kad jo motina buvo Klaudija (moteris tokiu vardu minima 2 Tim 4:21). *Liber Pontificalis* jam priskiriamas nutarimas, kad moterys bažnyčioje turi būti užsidengusios galvas (plg. 1 Kor 11:5); šis šaltinis taip pat liudija, kad Linas mirė kankinio mirtimi ir yra palaidotas ant Vatikano kalvos šalia Petro. Jo mirties data turėtų būti rugsėjo 23, tą dieną iki šiol švenčiama jo šventė.

Šventojo Petro bazilikoje 1615 m. Torigio rado kapą su raidėmis LINUS, kuris vėliau ir buvo palaikytas Lino kapu. Tačiau Torigio rankraštis nurodo, kad tai tik ilgesnio vardo (pvz., Aquilinus ar Anullinus) paskutinės raidės. Laiškas apie Petro ir Pauliaus kankinystę buvo priskiriamas Linui, bet dabar datuojamas VI a.

Pagal anglo-izraelistų revizionistinę istorijos versiją, Klaudija, čia sutapatinta su Klaudija Rufina iš vienos Marcialio epigramos, iš tiesų yra Lino sesuo, ir jie abu – geležies amžiaus britų vado Karatako vaikai.

## Išnašos

## Šaltiniai ir nuorodos
* Straipsnis apie Šv. Liną .
* http://www.piney.com/DocAposConstitu2.html
La Platos delfinas

**La Platos delfinas** (*Pontoporia blainvillei*) – laplatinių delfinų (*Platanistidae*) šeimos žinduolis. Tai monotipinė rūšis laplatinių (*Pontoporiidae*) delfinų šeimoje.

Ilgis 1,5-1,75 m. Svoris apie 40 kg. Būdingas laibas, snapo formos snukis su daugeliu dantų žanduose – turi 222 dantis. Gyvūnas yra visiškai aklas. Jis orientuojasi ir ieško maisto garso lokacija ir lytėjimu.

Gyvena Pietų Amerikos La Platos estuarijoje ir jos prieigose.
Ford Focus (Šiaurės Amerikos)

**Ford Focus** – kompaktinės klasės automobilis, kurį gamina „Ford Motor Company“. Šiaurės Amerikos rinkai skirto Focus gamyba pradidėjo 2000 m. Automobilis pakeitė Ford Contour ir kiek vėliau Ford Escort automobilius.

2008 m. Ford Focus sulaukė atnaujinimo. Naujasis modelis publikai buvo pristatytas 2007 m. Šiaurės Amerikos tarptautinėje automobilių parodoje.
Viktorijos goura

**Viktorijos goura** (*Goura victoria*) – karvelinių paukščių (*Columbiformes*) būrio, karvelinių (*Columbidae*) šeimos paukščių rūšis. Tai stambiausia rūšis tarp visų išlikusių gyvųjų karvelinių šeimos rūšių.

Mėlynai pilka, su puošniu kuodu, kaštoninės spalvos krūtine ir raudona rainele. Abi lytys panašios.

Viktorijos gouros kūno ilgis 73-75 cm, sparno ilgis 36–39 cm, uodega 27–30,1 cm, snapas 3,2–3,5 cm, čiurnos ilgis 8,5–9,8 cm. Svoris apie 3,5 kg.

Paplitęs šiaurinėje Naujosios Gvinėjos dalyje ir aplinkinėse salose žemumose ir pelkėtuose miškuose. 

Minta vaisiais, sėklomis ir bestuburiais. Patelė deda viena baltą kiaušinį.

Tai ant žemės gyvenanti rūšis, o į medį pakyla tik nakčiai arba pabaidyta. 

Buvo medžiojamas dėl labai gražių galvos plunksnų. Rūšis įrašyta į Tarptautinę raudonąją knygą.

## Šaltiniai

## Nuorodos
* shutterstock.com / Bird Victoria Crowned Pigeon (Goura Victoria)
* youtube.com / Goura de Victoria - Cabinet de curiosités (*Pasakojimas apie Viktorijos gouras - [[prancūzų kalba]]*)
Anakletas

**[[Šventasis]] Anakletas** (Kletas arba Anenkletas, m. apie 90 m.) – trečiasis popiežius po apaštalo Petro ir šventojo Lino (76-88 m.).

Jo popiežiškas vardas yra graikiškas ir reiškia „pašauktąjį atgal“ į tarnybą. Jis galėjo būti tas pats žmogus kaip ir **Kletas**. Euzebijus, Irenėjus, Augustinas ir Optatas mano, kad tai vienas ir tas pats asmuo. Bet *Liberijaus katalogai* ir *Liber Pontificalis* teigia, kad tai du skirtingi asmenys.

Tradiciškai manoma jį buvus Romos piliečiu, popiežiavus dvylika metų – nuo 77 m. iki 88 m. – ir mirus kankinio mirtimi. Tačiau Vatikano 2003 m. *Annuario Pontificio* jo pontifikatą datuoja 80–92 m. Tradicija teigia, kad jis Romą padalino į 25 parapijas.

Vienas iš kelių išlikusių Anakleto buvimo popiežiumi dokumentų mini, kad jis įšventino tiksliai nežinomą kunigų skaičių. Tikima, kad jo kapas – šalia Lino šv. Petro bazilikoje Vatikane. Jo atminimo diena – balandžio 7 d. Katalikų Bažnyčios liturginiame kalendoriuje šv. Anakletas (šv. Kletas) minimas balandžio 26 d.

## Išnašos

## Šaltiniai
* Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. ISBN 0-14-051312-4.
* Richard P. McBrien, *Lives of the Popes* (Harper, 2000). ISBN 0-06-065304-3

## Nuorodos
* Opera Omnia
* JAV ''Popiežiaus Šv. Anakleto Draugija''
Sarkoma

**Sarkoma** – piktybinis mezenchiminės kilmės ląstelių navikas. Sarkoma formuojasi kremzlėje, riebaliniame, kauliniame, raumeniniame audinyje. Sarkoma yra kur kas retesnis navikas nei iš epitelinio audinio susiformuojanti karcinoma. Jos sudaro tik apie 1% visų piktybinių navikų  Priskaičiuojama daugiau kaip 100 sarkomų rūšių, dėl ko jų gydymas yra labai sudėtingas. Sarkoma kur kas dažniau pasitaiko vaikystėje ir paauglystėje, tačiau kai kuriomis formomis sergama ir vyresniame amžiuje.

## Sarkomos rūšys
Sarkomos rūšys skiriamos pagal naviko susiformavimo vietą:
* Retikulosarkoma
* Chondrosarkoma
* Osteosarkoma
* Fibrosarkoma
* Eving'o sarkoma
* Kapoši sarkoma

## Sarkomų tipai ir WHO klasifikacija

* Askino auglys (8803/3)
* Botryodo sarkoma
* Chondrosarkoma (9220/3-9240/3)
* Ewingo (9260/3) - PNET (9473/3)
* Piktybinė Hemangioendothelioma (9130/3)
* Piktybinė Schwannoma (9560/3-9561/3)
* Osteosarcoma (9180/3-9190/3)
* Minkšto audinio sarkoma, apimanti:
**Alveolarinė minkštos dalies sarkoma (9581/3)
**Angiosarkoma (9120/3)
**Cystosarkoma Phyllodes
**Dermatofibrosarkoma (8832/3-8833/3)
**Desmoid auglys (8821/1-8822/1)
**Desmoplastic smulkių apvalių ląstelių auglys (8806/3)
**Epithelioidinė Sarkoma (8804/3)
**Extraskeletinė chondrosarkoma (9220/3)
**Extraskeletinė osteosarkoma (9180/3)
**Fibrosarkoma (8810/3)
**Hemangiopericytoma (9150)
**Hemangiosarkoma (9120/3)
**Kaposi sarkoma (9140/3) --> tai nėra tikra sarkoma, nes ji kilusi iš epitelinio audinio ir priskirtina karcinomoms
**Leiomyosarkoma (8890/3-8896/3)
**Liposarkoma (8850/3-8858/3)

## Ligos priežastys
Ligos priežastys nėra aiškios. Manoma, kad ją sukelia kancerogenai, įtakos gali turėti genetinis polinkis ar kitos priežastys.

## Šaltiniai
AMC Pacer

**AMC Pacer** buvo 2-durų kompaktinės klasės automobilis, kurį gamino American Motors Corporation (AMC) tarp 1975 ir 1980 metų. Pirmais gamybos metais buvo parduota net 145 528 automobiliai.
Kuritiba

**Kuritiba** () – miestas Brazilijos pietryčiuose, Paranos valstijos sostinė. Jos aglomeracijoje gyvena ~3,5 mln. žmonių. Yra tarptautinis oro uostas, išvystyta popieriaus, medžio apdirbimo, maisto, tekstilės, chemijos pramonė. Yra universitetai, filologijos akademija, botanikos sodas, katedra (1894 m.), Igvasu rūmai (juose įsikūrusi valstijos vyriausybė).

## Istorija

Miestas įkurtas 1654 m. kaip auksakasių gyvenvietė. Iš pradžių vadinosi *Vila da Nossa Senhora da Luz dos Pinhais*, 1721 m. gavo dabartinį pavadinimą. 1842 m. tapo miestu. Nuo 1854 m. – Paranos valstijos centras. XIX a. į Kuritibą atvyko daug išeivių iš Vokietijos, Italijos, Lenkijos, XX a. – iš Sirijos, Japonijos. XX a. antroje pusėje Kuritiba sparčiai augo (nuo 141 tūkst. gyventojų 1950 m. iki beveik 2 milijonų 2020 m.).

## Sportas
* Coritiba Foot Ball Club futbolo klubas.
* Paraná Clube futbolo klubas.
* Kuritiboje 1950 m. vyko IV pasaulio futbolo čempionatas.

## Šaltiniai
Manausas

**Manausas** () – miestas šiaurės vakarų Brazilijoje, Amazonės valstijos sostinė. Tai svarbus uostas prie Amazonės upės, kurį pasiekia ir jūrų laivai. Tarptautinis oro uostas, didelis prekybos centras. Išvystyta medienos, naftos, tekstilės, maisto pramonė.

Mieste yra valstijos universitetas, Amazonės geografijos ir istorijos institutas, Amazonės teatras.

Savivaldybės plotas – 11 401 km², gyventojų skaičius – 2 255 903 (2021 m.).

## Pavadinimo kilmė

Miestas pavadintas pagal čiabuvių *Manaós* gentį, kadaise gyvenusią šiose vietovėse. Vietinių kalba šis vardas reiškia „dievo motina“.

## Istorija

Gyvenvietė įsikūrė 1699 m. kaip nedidelė portugalų tvirtovė *São José da Barra*. 1832 m. gavo miesto teises ir dabartinį pavadinimą.

## Šaltiniai
Nova Igvasu

**Nova Igvasu** (portug. *Nova Iguaçu*) – miestas Brazilijos pietryčiuose, faktiškai šiaurės rytinis Rio de Žaneiro priemiestis. 1,00 mln. gyventojų (2005). Išvystyta chemijos, mašinų gamybos, metalurgijos, maisto pramonė. Šv. Antano bažnyčia.
Resifė

**Resifė** (portug. *Recife* arba *Pernambuco*) – miestas Brazilijos šiaurės rytuose, Pernambuko valstijos sostinė. 1,48 mln. gyventojų (2005). Jūrų uostas, tarptautinis oro uostas. Išvystyta maisto, tekstilės, cemento, chemijos, mašinų pramonė.

Mieste yra universitetai, filologijos akademija, išlikę kolonijinio laikotarpio ir XIX a. architektūros paminklų. Turizmo centras, gausu paplūdimių.
Porto Alegrė

**Porto Alegrė** () – uostamiestis Brazilijos pietuose, Patoso lagūnos šiauriniame krante, Pietų Rio Grandės valstijos sostinė. 1,37 mln. gyventojų (2005 m.; su priemiesčiais virš 4 mln.). Tai pagrindinis pietinės Brazilijos kultūros, politikos ir ekonomikos centras. Yra tarptautinis oro uostas, prekybos uostas, išvystyta maisto, tekstilės, naftos, metalurgijos, chemijos pramonė. Universitetai, viešoji biblioteka. Daugiau nei 30 muziejų.

## Istorija
Gyvenvietė įkurta 1742 kaip *Porto dos Casais*, dabartinis pavadinimas suteiktas 1810 m., miestu tapo 1821 m. XX a. trečiajame dešimtmetyje į miestą atsikėlė lietuviai. Jų prieš Antrąjį pasaulinį karą Porto Alegrėje gyveno apie 200.

### Pavadinimo kilmė
Miesto vardas reiškia „laimingas, palaimintas uostas“.

## Architektūra
Aplink svarbiausią Porto Alegrės senamiesčio aikštę išsidėstę šv. Petro teatro rūmai, neoklasicistiniai XIX a. antros pusės pastatai: miesto valdžios rūmai, turgaus halė, katedra, Teisingumo rūmai.

## Sportas
Porto Alegrėje 1950 m. vyko IV pasaulio futbolo čempionatas.

## Šaltiniai
Chanka

**Chanka** (, aimar. *janq'u*, „baltas“) – vienas iš 8 Peru gamtinių regionų. Tai Andų aukštikalnių, viršijančių 4800 m aukštį sritis. 

Kalnų viršūnes dengia amžini sniegynai, šlaituose – skurdi, šalčiui atspari augalija. Būdingas šiam regionui augalas – *[[Azorella yareta]]* (). Aukštikalnės beveik negyvenamos žmonių. Pasak indėnų, tai mirusiųjų sielų ir kondorų karalystė.
Salvadoras (miestas)

**Salvadoras** (, pilnas pavadinimas – *São Salvador da Baía de Todos dos Santos*, t. y. „Visų įlankos šventųjų šventasis gelbėtojas“) – miestas Brazilijos šiaurės rytuose, išsidėstęs Atlanto vandenyno iškyšulyje. Bahijos valstijos sostinė.

Įkurtas 1549 m. Iki 1763 m. buvo Brazilijos sostinė. Vienas seniausių kolonijos miestų, tuometinės kultūros centras. Jame klestėjo kolonijinė prekyba vergais, cukrumi, tabaku, miestas sparčiai augo ir tapo pagrindiniu uostamiesčiu. Dėl to puldinėtas piratų, o 1624–25 m. užimtas olandų.

Nuo 1985 m. istorinis miesto centras įtrauktas į UNESCO pasaulio paveldo sąrašą. Jame išliko renesanso laikų puošnių barokinių religinių statinių, XVI–XVIII a. rūmų, tvirtovių, taip pat 2–3 aukštų XVI–XVII a. gyvenamųjų namų su barokiniais frontonais, tinkuotų, dažytų ryškiomis spalvomis. Pelourinjo kvartalo, išsidėsčiusio kalvotoje vietoje, viduryje – trikampė aikštė, aplink ją susitelkę dauguma žymiausių pastatų.

## Galerija

View over Harbour Area from Hotel Arthemis - Salvador - Brazil.jpg|Uostamiesčio pastatai
Salvador-SFranciscoChurch1.jpg|Šv. Pranciškaus bažnyčia  centrinėje aikštėje
Comercio, Salvador - BA, Brazil - panoramio (19).jpg|Pelourinjo kvartalas
Largo do Pelourinho, Salvador 20150719-DSC05452.JPG|Pelourinjo kvartalas
Bonfim Church, Salvador 20150720-DSC05483.JPG|Bonfimo bažnyčia
Catedral Basílica Salvador 2019-6527.jpg|Manieristinė katedra


## Išnašos
Omagva

**Omagva** (, ) arba ***žemutinės džiunglės*** () – vienas iš 8 Peru gamtinių regionų. Yra šalies rytuose, Amazonijos selvoje. Sričiai taip pat priklauso Andų dalis iki 400 m aukščio. Regionas pavadintas pagal omagvų indėnų gentį.

Tipiškas ekvatorinių džiunglių klimatas (ištisus metus karšta 25-28 °C ir labai drėgna) ir augalija (sunkiai įžengiamos ardinės džiunglės). Daugybė pelkių, lagūnų, ežerų, vandeningų upių. Gyvena daugiausia nedidelės indėnų gentys.

Auga balamedžiai, kedrai, daugybė palmių rūšių, orchidėjos.
Bagdonai

**Bagdonai** – kaimas Radviliškio rajono savivaldybėje, 5 km į šiaurės vakarus nuo Baisogalos, prie kelio . Rytuose eina geležinkelio ruožas Baisogala–Radviliškis.

## Etimologija

Manoma, kad Bagdonai yra asmenvardinis vietovardis, pavadintas pagal pavardės *Bagdonas* daugiskaitą.

## Gyventojai

## Šaltiniai
Puna (gamtinis regionas)

**Puna** () – vienas iš 8 Peru gamtinių regionų. Apima Peru priklausančią Andų plynaukštės – Altiplano dalį (3500-4100 m aukštyje). Būdingas atšiaurus klimatas. Naktį temperatūra nukrenta žemiau 0 °C.

Tipiškas Punos augalas – kaktusas. Upių slėniuose ir ežerų pakrantėse auga krūmokšniai. Kultivuojami miežiai, bulvės ir maka. Būdingi gyvūnai: lamos, vikunijos, guanakai, Andų kondorai, Andų flamingai.
Kečua

**Kečua** (, keč. *Qhichwa suyu*) – vienas iš 8 Peru gamtinių regionų. Apima vakarinę Andų kalnų dalį 2300-3500 m aukštyje.

Regionui būdingi dideli, platūs kalnų slėniai. Vyrauja pudykumių augalija. Auginami kukurūzai, moliūgai, granadiljos, pomidorai, papaja, *[[cyclanthera pedata]]*.
Narnijos kronikos

**„Narnijos kronikos“** () – septynių fantastinių romanų serija, parašyta Klaivo Stepleso Lujo. Serija laikoma vaikų literatūros klasika ir žinomiausiu autoriaus darbu, romanai išversti į 47 kalbas. Knygos rašytos 1949–1954 m. laikotarpiu, o 1950–1956 m. iliustruotos ir išleistos Londone. Pagal šias knygas sukurtos radijo ir televizijos laidos ir filmai.

Veiksmas vyksta Narnijoje, paslapčių, magijos, mitinių žvėrių ir kalbančių gyvūnų kupinoje fiktyvioje šalyje. Knygose pasakojama apie įvairių vaikų nuotykius Narnijoje, šiems iš realaus pasaulio patekus į magiškąjį tam, kad sugrąžintų piktųjų užgrobtą sostą teisėtiems jo savininkams. Knygose juntama žymi krikščionybės įtaka, nors pagrindiniai herojai pasiskolinti iš persų, senovės graikų mitologijos, britų ir airių pasakų.

## Knygos
* 1-a dalis – Mago sūnėnas
* 2-a dalis – Narnijos kronikos: liūtas, burtininkė ir drabužių spinta
* 3-a dalis – Žirgas ir jo berniukas
* 4-a dalis – Princas Kaspianas (taip pat išversta į lietuvių k.)
* 5-a dalis – „Aušros užkariautojo“ kelionė
* 6-a dalis – Sidabrinis krėslas
* 7-a dalis – Paskutinis mūšis

Knygos yra išverstos ir į lietuvių kalbą.

## Šaltiniai
Molière

**Žanas Batistas Poklenas** (; 1622 m. sausio 15 d. Paryžiuje – 1673 m. vasario 17 d. Paryžiuje), žinomas kaip **Moljeras** () – prancūzų dramaturgas, aktorius, teatralas. Vienas garsiausių komedijos meistrų Vakarų Europos literatūroje.

## Biografija
Moljeras gimė 1622 m. sausio 15 d. Paryžiuje, karaliaus rūmų kamerdinerio Žano Pokleno *(Jean Poquelin) *ir turtingo buržujaus dukters Marijos Krese *(Marie Cressé) *šeimoje.

1639 m. Moljeras baigė Klermono (*Clermont*) koledžą ir išvyko į Orleaną (*Orléans*) studijuoti teisę.

1643 m. Moljero slapyvardžiu įkūrė teatrą „*Illustre Théâtre*“, kuris 1645 m. dėl skolų buvo uždarytas.

1645–1658 m. Moljero klajojančioji aktorių trupė provincijoje vaidino jo pjeses. Nuo 1658 m. Moljero trupė, suvaidinusi Luvre ir įsigijusi Liudviko XIV palankumą, vėl įsikūrė Paryžiuje. Pats Moljeras visą laiką buvo trupės dramaturgas, režisierius ir aktorius.

Mirė 1673 m. vasario 17 d. netekęs sąmonės scenoje, kurioje buvo vaidinamas jo kūrinys „Tariamasis ligonis“.

Moljero komedijos darė didelę įtaką prancūzų ir pasaulinės komedijos raidai.

## Kūryba
Moljeras – literatūrinės prancūzų komedijos pradininkas ir vienas žymiausių kūrėjų.

Ankstyvosios Moljero pjesės – nedidelės komedijos, plėtojančios liaudies farso ir komedijos *del arte* tradicijas. Komedijoje „Pakvaišėlis“ Moljeras sukūrė tarno *Maskarilio* – gudrių ir sąmojingų tarnų galerijos pradininko – paveikslą.

### Žymiausios komedijos

* „Pakvaišėlis“ (*L'Étourdi ou Les Contretemps*, 1655 m.)
* „Meilės ginčas“ (*Le Dépit amoureux*,  1656 m.)
* „Juokingosios pamaivos“ (*Les Précieuses ridicules*, 1659 m.)
* „Vyrų mokykla“ (*L'École des maris*, 1661 m.)
* „Žmonų mokykla“ (*L'École des femmes*, 1662 m.)
* „Tartiufas“ (**Tartuffe ou L'Imposteur*, 1664 m.)
* „Don Žuanas“ (*Dom Juan ou Le Festin de pierre*, 1665 m.)
* „Mizantropas“ (*Le Misanthrope ou L'Atrabilaire amoureux*, 1666 m.)
* „Šykštuolis“ (*L'Avare ou L'École du mensonge*, 1668 m.)
* „Miestelėnas bajoras“ (*Le Bourgeois gentilhomme*, 1670 m.)
* „Skapeno klastos“ (1671 m.)
* „Tariamasis ligonis“ (*Le Malade imaginaire*, 1673 m.)

=== Pjesės ===
* „Žmonų mokyklos kritika“ (*La Critique de l'école des femmes*, 1663 m.)
* „Versalio ekspromtas“ (*L'Impromptu de Versailles'', 1663 m.)

## Šaltiniai

## Nuorodos

* Moljero kūryba Gutenbergo projekte
Roslino institutas

**[[Roslino institutas]]** – institutas, esantis Edinburge, Škotijoje.
Roslino institutas išgarsėjo po to, kai 1997 m. vasario 24 dieną Roslino instituto mokslininkai pranešė, kad sėkmingai klonavo avelę Doli (*Dolly*)
Ford Escort (Šiaurės Amerikos)

**Ford Escort** buvo kompaktinės klasės automobilis, kurį Ford Motor Company gamino Šiaurės Amerikos rinkai. Tai buvo pirmas Ford markės priekiniais ratasi varomas automobilis, kuris buvo gaminamas Šiaurės Amerikoje. Escort buvo geriausiai parduodamas 9-dešimtmetyje. Automobilis turėjo daug geresnę reputaciją, nei prieš jį gaminamas Ford Pinto.

## Pirma Karta (1981-1990)

Pirmas amerikietiškas Escort buvo pristatytas 1981 metais. Automobilis dalinosi komponentais su Europietiškoju Escort Mk III (kaip ir jo dvynys Mercury Lynx). Automobilis buvo siūlomas kaip 2-durų hečbekas ir 4-durų universalas, po metų pasirodė ir 4-durų hečbeko versija. Automobilis turėjo gerokai daugiau chromo nei europietiškasis.

### Varikliai
* 1981-1985 1,6 l CVH I4, 
* 1981-1985 2,0 l RF diesel I4, 52 AG (39 kW)
* 1983-1985 1,6 l turbocharged CVH I4, 120 AG (90 kW)

### 1985½-1990
1985 metams automobilis buvo truputi atnaujintas, jis turėjo mažiau chromo, buvo atnaujinti galiniai ir priekiniai žibintai, pasirodė 1,9 litrų variklis. 1987 metais Mercury Lynx buvo pakeistas į Mazda 323, kuri vadinosi Mercury Tracer. Escort buvo nežymiai atnaujintas ir 1988 metais.

#### Varikliai
* 1985½-1990 1,9 l CVH I4, 86 AG (64 kW)
* 1985½-1990 1,9 l CVH High Output I4, 108 AG (81 kW)
* 1985½-1990 2,0 l RF diesel I4, 52 AG (39 kW)

## Antra Karta (1991-1996)

1991 metais Escort ir Mercury Tracer perėjo prie Mazda B platformos, kuria taip pat naudojo Mazda 323. Azijoje ir Australijoje vietoje galiniais ratais varomo Escort buvo gaminamas Ford Laser.

### Varikliai
* 1991-1996 1,9 l (1859 cc) CVH I4, 88 AG (66 kW) 108 ft·lbf (146 Nm)
* 1991-1996 1,8 l (1839 cc) Mazda B I4, 127 AG (95 kW) 114 ft·lbf (154 Nm) LX-E ir GT


## Trečia Karta (1997-2002)

1997 metais Escort buvo atnaujintas trečia karta. Pasiūloje atsirado sportinė kupė Escort ZX2, kuri pakeitė Ford Probe kaip Ford kompaktinės klasės sportinį automobilį.

1998 metų **Escort ZX2** naudojo 2,0 l, 130 AG (97 kW) Zetec DOHC I4 variklį kaip bazinį, tačiau buvo galima pasirinkti didesnės europietiškos Ford Mondeo variklį.

Escort taip pat siūlė **Sport** versiją. Mercury Tracer versijoje ji vadinosi **Trio** arba **Sport** priklausomai nuo metų.

1999 metais nebeliko Escort ir Tracer universalų, sedanas buvo gaminamas iki 2002 (jį pakeitė Ford Focus) ir ZX2 iki 2003 metų.

2001 metais Escort ZX2 buvo pervadintas tiesiog į **ZX2**

### Varikliai

* 1997-2002 2,0 l (1986 cc) CVH SPI2000, SOHC I4, 110 AG (82 kW) @ 5000 RPM, 125 ft·lbf (170 Nm) @ 3750 RPM, redline 5500 RPM Sedan and Wagon
* 1998-2002 2,0 l (1989 cc) Zetec, DOHC I4, 130 AG (97 kW) @ 5750 RPM, 127 ft·lbf (172 Nm) @ 4250 
* 2003 2,0 l (1989 cc) Zetec, DOHC I4, 130 AG (97 kW), 135 ft·lbf (183 Nm), redline 6500 RPM ZX2
* 1999-2000 2,0 l (1989 cc) Zetec, DOHC I4, 143 AG (107 kW), 146 ft·lbf (198 Nm) ZX2 S/R
Baikalinė kryklė

**Baikalinė kryklė** (*Anas formosa*) – antinių (*Anatidae*) šeimos paukštis.

Kūnas 39-43 cm ilgio. Sparnų plotis – apie 80 cm. Svoris – 500-600 g. Lytiškai subręsta po metų. Poruojasi nuo gegužės vidurio iki liepos vidurio. Deda 6-9 gelsvus kiaušinius. Peri 25 dienas. 

Aktyvios ir dieną, ir naktį. Paprastai gyvena būriais. Skrisdami į šiltuosius kraštus paukščiai jungiasi į didžiules virtines. Patinas skleidžia gilų, gaudžiantį garsą, patelės – krykia.

Minta vandens augalais, žolių sėklomis ir bestuburiais.  

## Paplitimas
Baikalinės kryklės lizdų kolonijos įsikūrusios lygumose, plytinčiose didelių Sibiro upių, tokių kaip Jenisėjus ir Anadyrė, žiotyse. Dauguma paukščių žiemoja palei didelius ežerus pelkėtose Kinijos, Pietų Korėjos ir Japonijos vietovėse.
Zodiakas (2005 filmas)

**Zodiakas** () – 2005 m. JAV kriminalinis filmas. Pasakoja apie serijinio žudiko nuo 1960 m. terorizuojamą Kalifornijos miestelį. Filmas remiasi realia istorija.

## Aktoriai
: *Aktorius – vaidmuo*
* Justin Chambers – Inspektorius Matt Parish
* Robin Tunney – Laura Parish
* Rory Culkin – Johnny Parish
* William Mapother – Dale Coverling
* Brad William Henke – Bill Gregory
* Rex Linn – Jim Martinez
* Philip Baker Hall – Frank Perkins
* Marty Lindsey – Zodiakas
* Brian Bloom – Zodiako balsas
* Shelby Alexis Irey – Bobbie
* Natassia Costa – Mary
* Kris Palm – Michael
* Nate Dushku – Scott Washington
* Katelin Chesna – Patsy
* Kathryn Howell – Mrs. Boucher
Pikapas

**Pikapas** – lengvoji transporto priemonė, kuri gale turi atvirą integruotą vietą kroviniui.

Šiaurės Amerikoje žodis pikapas labiau reiškia mažo arba vidutinio dydžio sunkvežimį, nei pikapą lengvojo automobilio pagrindu.

Du Šiaurės Amerikos keleiviniai automobiliai Chevrolet El Camino ir Ford Ranchero turėjo gale integruotą vietą kroviniui, tačiau jie nebuvo priskiriami pikapams, nes buvo kilę iš universalų.

## Pikapų tipai

### Kompaktiniai pikapai

Kompaktinius pikapus 7-dešimtmetyje Šiaurės Amerikoje pristatė Japonų gamintojai. Datsun (Nissan 1959) ir Toyota dominavo naudami savo vardą iki pat 8-dešimtmečio pabaigos. Kiti japonų gamintojai gamino pikapus amerikietiškų markių vardu: Isuzu gamino Chevrolet LUV, Mazda gamino Ford Courier ir Mitsubishi gamino Dodge Ram 50, kol 9-dešimtmetyje Mazda pristatė savo B-Serija, Isuzu savo P'up ir Mitsubishi savo Mighty Max.

Kompaktiniai šiandien parduodami JAV rinkoje:
* Ford Ranger
* Mazda B-Serija

Europoje kompaktinė klasė dominuoja pikapų rinkoje. Daugiausiai pikapų Europoje yra parduodama su dyzeliniais varikliais.

### Šiaurės Amerikos didelės klasės pikapai

Didelės klasės pikapai yra skirti vežti sunkiems kroviniams. Dauguma jų gali vežti bent 450 kg (1 000 lb) savo gale, kai kuriais galima vežti net penkis kartus sunkesnį krovinį. Dauguma jų yra galiniais ratais varomi su pasirenkama visais ratais varoma galimybe. Tokie pikapai dažniausiai naudoja V8, V10 arba dyzelinius variklius. Didžiausi tokios klasės pikapai turi dvigubus galinius ratus (po du kiekvienoje pusėje).

Šiaurės Amerikoje tokie pikapai yra skirstomi į ½ Tonos, ¾ Tonos ir 1 Tonos klases, tačiau modernūs pikapai gali vežti daug daugiau. Pavyzdžiui, 2006 metų Ford F-150 (a „½ Tonos“ pikapas) gali vežti 1,400 lb ir 3,060 lb.

Šiandien parduodami didelės klasės pikapai Šiaurės Amerikos rinkoje:
* Cadillac Escalade
* Chevrolet Silverado/GMC Sierra
* Dodge Ram
* Ford F-Serija
* Lincoln Mark LT
* Nissan Titan
* Toyota Tundra

### Vidutinės klasės pikapai

Šiaurės Amerikoje vidutinės klasės pikapai yra plačiai naudojami kaip keleiviniai automobiliai. Jie yra populiarūs ne tik tarp statybininkų, bet ir tarp namų šeimininkių, bei ofisų darbuotojų. Pikapai yra skirti tiems žmonėms kurie nori didesnio už kompaktinės, bet mažesnio nei didelės klasės pikapo. Pirmasis vidutinės klasės pikapas buvo 1987 metais pasirodęs Dodge Dakota su V6 varikliu.

Šiandien parduodami vidutinės klasės pikapai JAV rinkoje:
* Chevrolet Colorado/GMC Canyon
* Dodge Dakota/Mitsubishi Raider
* Nissan Frontier
* Toyota Tacoma
* Honda Ridgeline
Pikčiūnai (Raseiniai)

**Pikčiūnai** – kaimas Raseinių rajono savivaldybėje, 1 km į pietvakarius nuo Šimkaičių. Pikčiūnų pagrindinė mokykla ir biblioteka yra gretimame Šimkaičių kaime.

## Gyventojai

### Žymūs žmonės
* Vincas Bakšys (1963–), muzikos pedagogas, politinis veikėjas.

## Šaltiniai
Pašaltuonys I

**Pašaltuonys I** – kaimas Raseinių rajono savivaldybėje, prie Pašaltuonio III.

## Gyventojai

## Šaltiniai
Rimkiškiai

**Rimkiškiai** – kaimas Raseinių rajono savivaldybėje, 2 km į pietvakarius nuo Gylių, per kelią . Kaime veikia Pryšmančių pagrindinė mokykla.

## Gyventojai

## Šaltiniai
Taikinys telefono tinkle

**Taikinys telefono tinkle** () – 2002 m. JAV kriminalinis trileris, kurio režisierius Joel Schumacher, scenarijaus autorius Larry Cohen. Pagrindinį vaidmenį atliko Colin Farrell, kuris vaidina egoistišką publicistą. Filmo originalus pavadinimas *Phone Booth* reiškia „telefono būdelė“.

## Siužetas

Stiuartą Šepardas kaip visada skambina kabinamai merginai, nors turi žmoną. Tačiau šį kartą jį telefono būdelėje įkalina psichiškai nesveikas snaiperis, kuris jį pasiruošęs nušauti, jei jis padės ragelį. Snaiperis turi daug informacijos apie publicistą, todėl pradeda žaisti psichologinius žaidimus. Snaiperis nušauna sutenerį, kuris norėjo Stiuartą išguiti iš būdelės. Atvažiuoja policija, manydama, kad tai Stiuartas nušovė žmogų, mėgina jį išvilioti iš būdelės. Snaiperis taip pat paliko pistoletą būdelėje norėdamas primesti nusikaltimą Stiuartui ir grasindamas nušauti žmoną mėgina jį priversti paimti ginklą bei tuo pačiu pasirašyti sau mirties nuosprendį. Galiausiai policijos derybininkas perpranta, kodėl Stiurtas negali palikti būdelės ir pradeda ieškoti nepažįstamojo. Atsekę skambintojo vietą, pagal jo skambinimą Stiurto žmonai, policija įsiveržia į kambarį ir randa nusižudžiusi žmogų. Policija mano, kad rado snaiperį. Tačiau šis pasirodo Stiurtui, apsvaigusiam nuo raminamųjų, tarti paskutinius pamokslavimus ir išeina ramus.

## Aktoriai
: *Aktorius – vaidmuo*
* Colin Farrell – Stu Shepard
* Kiefer Sutherland – Skambintojas
* Radha Mitchell – Kelly Shepard
* Forest Whitaker – Kapitonas Ed Ramey
* Katie Holmes – Pamela McFadden
* Paula Jai Parker – Felicia
* Arian Waring Ash – Corky
* Tia Texada – Asia
* John Enos III – Leon
* Richard T. Jones – Seržantas Cole
* Keith Nobbs – Adam
* Dell Yount – Picos išnešiotojas
* James MacDonald – Derybininkas
* Josh Pais – Mario
* Yorgo Constantine – ESU vadovas

## Išnašos
Selinas

Žodis **Selinas** reiškia:

* Lui Ferdinandas Selinas – prancūzų rašytojas ir gydytojas;
* Selinas – senovinis miestas Sicilijoje, graikų kolonija.
Delfto technologijos universitetas

**Delfto technologijos universitetas** – universitetas Delfto mieste, Nyderlanduose. Tai seniausias, didžiausias ir pažangiausias technologinis universitetas Nyderlanduose. Universitete studijuoja apie 12 tūkst. studentų, dirba 2100 mokslininkų, iš kurių net 200 – profesoriai. Universitete veikia 8 fakultetai ir net 6 tiriamieji institutai.

## Nuorodos

* Oficiali Delfto technologijos universiteto svetainė internete